చెన్నై అపోలోలో అరుదైన శస్త్రచికిత్సచెన్నై, ఆగస్టు 10 (ఆంధ్రజ్యోతి): అరుదైన శస్త్రచికిత్స ద్వారా నాలుగేళ్ల బాలిక మెదడు నుంచి కణితిని తొలగించి చెన్నై అపోలో క్యాన్సర్ ఆసుపత్రి వైద్యులు కొత్త చరిత్ర సృష్టించారు. అసోంకు చెందిన మహిలాల్ నర్జరీ, లీలా దంపతుల కుమార్తె కోనికా నర్జరీ (4) మెదడులో కణితి కారణంగా తరచూ మూర్ఛపోతుండేది. రెండు నెలల కిందట బాలికను న్యూరో సర్జెన్ డాక్టర్ బాలమురుగన్ నేతృత్యంలో ప్రత్యేక వైద్య బృందం పరీక్షించి.. ఆమె మెదడులో 20 గ్రాముల బరువున్న, టెన్నిస్ బంతి పరిమాణంలో కణితి ఉన్నట్లు గుర్తించింది. అనంతరం ఫ్లోరోసెన్స్ గైడెడ్ శస్త్రచికిత్స పద్ధతి ద్వారా కణితి తొలగించినట్లు డాక్టర్ బాలమురుగన్ తెలిపారు. ఐదేళ్లలోపు చిన్నారుల్లో మెదడులో ఇలాంటి కణితి రావడం చాలా అరుదైన విషయమని.. ప్రపంచవ్యాప్తంగా ఇప్పటివరకూ ఏడుగురు చిన్నారులకు మాత్రమే ఈ శస్త్రచికిత్స నిర్వహించారని పేర్కొన్నారు. ఈ విధానంలో ఆపరేషన్కు గంట ముందు తైలం లాంటి ద్రవాన్ని తలకు పూస్తారు. అది బాలిక మెదడులోని కణితిని స్పష్టంగా లేత పసుపురంగులో మెరిసేటట్టు చేస్తుందని.. 560 ఫిల్టర్ను ఉపయోగించి మెదడుకు హాని కలగకుండా కణితిని తొలగించామని వెల్లడించారు. అంతే కాకుండా బాలిక వయస్సు రీత్యా రేడియేషన్ థెరపీ సవాలుగా మారిందని, అయినా 30 రోజులపాటు రేడియేషన్ చికిత్సను విజయవంతంగా అందించామని చెప్పారు. ప్రస్తుతం ఆ బాలిక పూర్తిగా కోలుకుందని మురుగన్ వివరించారు.
chennai apololo arudaina shastrachikitsanchenai, aagastu 10 (aandhrajyoti): arudaina shastrachikitsa dwara nalugella balika medadu nunchi kanitini tolaginchi chennai apolo cancer aasupatri vaidyulu kotta charitra srushtinchaaru. asonku chendina mahilal narjari, leela dampatula kumarte konika narjari (4) medadulo kaniti kaaranamgaa tarachuu moorchapotundedi. rendu nelala kindata baalikanu neuro surgen dactor balamurugan netrutyamlo pratyeka vaidya brundam pareekshinchi.. aame medadulo 20 graamula baruvunna, tennis banti parimaanamlo kaniti unnatlu gurtinchindi. anantaram florosens gaided shastrachikitsa paddhati dwara kaniti tolaginchinatlu dactor balamurugan telipaaru. aidellalopu chinnarullo medadulo ilanti kaniti ravadam chala arudaina vishayamani.. prapanchavyaaptamgaa ippativarakuu eduguru chinnarulaku matrame ee shastrachikitsa nirvahinchaarani perkonnaru. ee vidhaanamlo aapareshanku ganta mundu tailam lanti dravaanni talaku puustaaru. adhi balika medadulooni kanitini spashtamgaa letha pasupurangulo merisetattu chestundani.. 560 filternu upayoginchi medaduku haani kalagakunda kanitini tolaginchaamani velladinchaaru. anthe kakunda balika vayassu reetya radiation therapy savaluga maarindani, aina 30 rojulapatu radiation chikitsanu vijayavantamgaa andinchaamani cheppaaru. prastutam aa balika puurtigaa kolukundani murugan vivarinchaaru.